:o C. PLINII HIST. NAT. LIB. II. 



argenteo crine, ita refulgens, ut vix contueri liceat, 

 specieque humana dei efFigiem in se ostendens. Fiunt 

 et hirti , villorum specie, et nube aliqua circumdati. Se- 

 mel adhuc jubae effigies mutata in hastam est, Olym- 

 piade centesima nona, Urbis anno trecentesimo nona- 

 gesimo octavo. Brevissimum , quo cernerentur , spa^ium 

 septem dierum annotatiim est; longissimum , centum 

 octoginta. 



Natura, et situs, et gênera eorum. 



XXIII. Moventur autein alii errantium modo , alii 

 immobiles haerent. Omnes ferme sub ipso septentrione , 

 aliqua ejus parte non certa , sed maxime in candida , 

 quae lactei circuli nomen accepit. Aristoteles tradit et 

 simul plures cerni ; nemini compertum alteri , quod 

 équidem sciam. Ventos autem ab iis graves œstusque 

 significari. Fiunt et hibernis mensibus , et in austrino 

 polo, sed ibi citra ullum jubar. Diraque comperta TEthio- 

 pum et iEgypti populis , cur nomen aevi ejus rex dédit 

 Typhon, ignea specie, ac spirae modo intorta, visu quo- 

 que torvo, nec Stella verius, quam quidam igneus no- 

 dus. Sparguntur aliquando et errantibus stellis, ceteris- 

 que crines. Sed comètes nunquam in occasura parte cœii 



